Jó esély van rá, hogy látta már, hiszen István Móricz Zsigmond Körtéren lőtt, aztán a Facebookon közzétett fotóját több mint 1400-an megosztották már az eredeti forrásból, és még többször ennyien nem a szerzőtől, csak úgy, egyéb Facebook-oldalakon. Az ezerféle képaláírás közül talán a legkifejezőbb ez volt az országban, ahol bevándorlóellenességgel kétharmadot lehet csinálni:

Két nő fejkendővel. Az egyik állítólag őrzi, a másik állítólag rombolja a magyar kultúrát.

És akkor a nyugati multi plakátjáról még nem is beszéltünk. Szóval Istvánnak elég jól sikerült elkapni egy olyan pillanatot, ami 2018-ban minden magyarból kivált valamilyen érzelmet.